stanford-oval/wikipedia huggingface dataset:
ราชวงศ์ที่ยี่สิบสี่แห่งอียิปต์
ประวัติราชวงศ์ > ฟาโรห์บาเคนราเนฟ

พระองค์ทรงเป็นผู้สืบทอดพระราชบัลลังก์แห่งซาอิสต่อจากฟาโรห์เทฟนัคห์ที่ 1 และทรงพระนามครองราชย์ว่า วาห์คาเร พระราชอำนาจของพระองค์ได้รับการยอมรับในดินแดนสามเหลี่ยมปากแม่น้ำส่วนใหญ่รวมถึงเมมฟิส ซึ่งมีการค้นพบศิลาจารึกเซราเปอุมในปีที่ 5 และปีที่ 6 หลายชิ้นจากรัชสมัยของพระองค์ ราชวงศ์นี้สิ้นสุดลงอย่างกะทันหันเมื่อฟาโรห์เชบิตโก ซึ่งเป็นฟาโรห์พระองค์ที่สองของราชวงศ์ที่ยี่สิบห้าแห่งอียิปต์ทรงยกทัพเข้าโจมตีเมืองซาอิส ทรงจับกุมฟาโรห์บาเคนเรเนฟ และทรงสำเร็จโทษโดยการเผาพระองค์ทั้งเป็น
รายพระนามฟาโรห์

| พระนาม | รูปภาพ | รัชกาล | พระนามครองราชย์ | คำอธิบาย |
| --- | --- | --- | --- | --- |
| เทฟนัคห์ที่ 1 |  | 732-725 ปีก่อนคริสตกาล | เชปเซสเร |  |
| บาเคนราเนฟ |  | 725-720 ปีก่อนคริสตกาล | วาห์คาเร |  |
พระราชพงศาวลีราชวงศ์ที่ยี่สิบสี่แห่งอียิปต์

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 | 41 | 42 | 43 | 44 | 45 | 46 | 47 | 48 | 49 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  | บาซา | บาซา | บาซา | บาซา | บาซา | บาซา |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  | บาซา | บาซา | บาซา | บาซา | บาซา | บาซา |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |


|  |  |  |  |  |  |  |  |  |  |  |  |  |  | เกมเนฟซุตคาปุ | เกมเนฟซุตคาปุ | เกมเนฟซุตคาปุ | เกมเนฟซุตคาปุ | เกมเนฟซุตคาปุ | เกมเนฟซุตคาปุ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  | เกมเนฟซุตคาปุ | เกมเนฟซุตคาปุ | เกมเนฟซุตคาปุ | เกมเนฟซุตคาปุ | เกมเนฟซุตคาปุ | เกมเนฟซุตคาปุ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |


|  |  |  |  |  |  |  |  |  |  |  |  |  |  | เทฟนัคห์ | เทฟนัคห์ | เทฟนัคห์ | เทฟนัคห์ | เทฟนัคห์ | เทฟนัคห์ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  | เทฟนัคห์ | เทฟนัคห์ | เทฟนัคห์ | เทฟนัคห์ | เทฟนัคห์ | เทฟนัคห์ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |


|  |  |  |  | บาเคนราเนฟ | บาเคนราเนฟ | บาเคนราเนฟ | บาเคนราเนฟ | บาเคนราเนฟ | บาเคนราเนฟ |  |  |  |  | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม |  |  |  |  | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  | บาเคนราเนฟ | บาเคนราเนฟ | บาเคนราเนฟ | บาเคนราเนฟ | บาเคนราเนฟ | บาเคนราเนฟ |  |  |  |  | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม |  |  |  |  | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม | พระราชโอรสไม่ปรากฏพระนาม |  |  |  |  |  |  |  |  |  |  |  |  |  |  |  |  |  |  |  |  |
วัดรังสีรัตนวารี

| วัดรังสีรัตนวารี |
| --- | --- |

ชื่อสามัญ: วัดรังสีรัตนวารี, วัดป่าเชิงเลน, วัดเชิงเลน, วัดใหม่เชิงเลน
ที่ตั้ง: ซอยจรัญสนิทวงศ์ 37 ถนนจรัญสนิทวงศ์ แขวงบางขุนศรี เขตบางกอกน้อย กรุงเทพมหานคร 10700
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูวิศิษฏ์ธรรมวงศ์ (ภัลลภ อภิปาโล)
 สถานีย่อยพระพุทธศาสนา
วัดรังสีรัตนวารี เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ริมคลองชักพระ ในแขวงบางขุนศรี เขตบางกอกน้อย กรุงเทพมหานคร
ประวัติ

วัดรังสีรัตนวารี หรือเดิมชื่อ วัดป่าเชิงเลน ตั้งวัดเมื่อวันที่ 30 มีนาคม พ.ศ. 2544 ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2545 แต่เดิมเป็นวัดร้างที่สร้างขึ้นในสมัยกรุงศรีอยุธยา และถูกปล่อยทิ้งให้รกร้างมาเนิ่นนาน เพราะถูกน้ำท่วมขังบ่อยจนทรุดโทรม เนื่องจากสถานที่ตั้งของวัดล้อมรอบไปด้วยคลอง ต่อมาได้รับการบูรณะใหม่โดยพระครูวิศิษฏ์ธรรมวงศ์ (ภัลลภ อภิปาโล) ซึ่งเป็นเจ้าอาวาสรูปปัจจุบันด้วย
เมื่อวันที่ 21 กรกฎาคม พ.ศ. 2563 วัดได้เปลี่ยนชื่อวัดเป็น "วัดรังสีรัตนวารี" เพราะเป็นชื่อที่ได้รับประทานจากสมเด็จพระสังฆราชเจ้า กรมหลวงวชิรญาณสังวร
อาคารเสนาสนะ

วัดรังสีรัตนวารีมีพื้นที่โดยรอบโอบล้อมไปด้วยต้นไม้น้อยใหญ่เขียวขจี ศาลาการเปรียญประดิษฐาน พระพุทธสิริสัตตราช เป็นพระประธาน และยังมีรูปหล่อของหลวงปู่ครูบาอาจารย์ของที่วัดในอดีตด้วย อุโบสถมีขนาดค่อนข้างเล็ก ล้อมรอบไปด้วยต้นไม้ใหญ่เก่าแก่ ผนังทั้งสี่ด้านของอุโบสถเปิดโล่ง ภายในอุโบสถนี้มีพระประธานซึ่งเป็นพระพุทธรูปเก่าแก่คู่วัด แต่เดิมมีพระพุทธรูปสามองค์ด้วยกัน แต่ถูกตัดเศียรไป ปัจจุบันเหลืออยู่เพียงองค์เดียวเท่านั้นเพราะอีกสององค์ที่เหลือทรุดโทรมมากแล้ว และด้านข้างมีรูปปั้นหลวงปู่เทสก์ เทสรังสี ซึ่งเป็นพระป่าที่มีชื่อเสียงของภาคอีสาน
วัดมีใบเสมาเก่าแก่ของวัดที่ขุดพบและยังคงเหลือแนวอิฐเก่าที่เป็นฐานรากของอุโบสถหลังเก่าอยู่ด้วย นอกจากนี้มีศาลากลางน้ำและกุฏิสงฆ์
รถด่วนราชธานี

| รถด่วนราชธานี |
| --- | --- |
รถโดยสารชุดใหม่ของรถด่วนราเชนทรนครปัฏนาราชธานี ประดับลายด้วยศิลปะแบบมธุพานี
ภาพรวม
ประเภทการเดินรถ: เชื่อมเมืองหลวงของรัฐต่าง ๆ เข้ากับเดลี
สถานะ: เปิดให้บริการ
เปิดเดินรถ: 3 มีนาคม 1969; 55 ปีก่อน (1969-03-03)
ผู้ดำเนินการปัจจุบัน: การรถไฟอินเดีย
เว็บไซต์: http://indianrail.gov.in
บริการบนขบวนรถ
ชั้น: รถนอนชั้นหนึ่งปรับอากาศ รถนอนปรับอากาศเตียงสองชั้น และรถนอนปรับอากาศเตียงสามชั้น
การจองที่นั่ง: มี
บริการรถนอน: มี
บริการอาหาร: มี
รถชมวิว: ไม่มี แต่มีหน้าต่างขนาดใหญ่
ความบันเทิง: จุดจ่ายไฟ ไฟส่องสว่าง
บริการสัมภาระ: ใต้ที่นั่ง
สิ่งอำนวยความสะดวกอื่น ๆ: เครื่องนอน ระบบแจ้งข้อมูลแก่ผู้โดยสาร
ข้อมูลทางเทคนิค
ชุดรถ: เอ็ลเอ็ชเบ
เกจ: อินเดียนเกจ 1,676 mm (5 ft 6 in)
ความเร็ว: สูงสุด 130–140 km/h (81–87 mph)
เจ้าของเส้นทาง: การรถไฟอินเดีย
รถด่วนราชธานีเป็นชุดรถไฟด่วนที่เปิดให้บริการสำหรับผู้โดยสารโดยการรถไฟอินเดียในประเทศอินเดีย เชื่อมโยงระหว่างเมืองหลวงและเมืองสำคัญของรัฐต่าง ๆ ในประเทศอินเดียเข้ากับกรุงนิวเดลี รถด่วนราชธานีเป็นรถด่วนที่มีศักดิ์สูงสุดในระบบรถไฟของประเทศอินเดีย
ประวัติ

รถด่วนราชธานีขบวนแรกที่เปิดให้บริการได้แก่รถด่วนฮาวราราชธานี (Howrah Rajdhani Express) ซึ่งเปิดให้บริการเมื่อวันที่ 3 มีนาคม พ.ศ. 2512 รถด่วนฮาวราราชธานีเดินรถจากสถานีฮาวราในโกลกาตา รัฐเบงกอลตะวันตกถึงสถานีนิวเดลีเป็นระยะทาง 1,450 กิโลเมตร (900 ไมล์) โดยใช้เวลาเพียง 17 ชั่วโมง 20 นาทีเท่านั้น รถด่วนราชธานีเป็นรถไฟขบวนแรกในอินเดียที่มีระบบปรับอากาศตลอดทั้งขบวน และครองสถิติรถไฟที่เร็วที่สุดในประเทศอินเดีย (120 กิโลเมตรต่อชั่วโมง (75 ไมล์ต่อชั่วโมง)) จนกระทั่งถูกทำลายสถิติโดยรถด่วนโภปาลศตาพที (140 กิโลเมตรต่อชั่วโมง (87 ไมล์ต่อชั่วโมง)) ใน พ.ศ. 2531
รถด่วนราชธานีมีต้นทางและปลายทางจากเมืองสำคัญของรัฐส่วนใหญ่ในประเทศอินเดีย โดยในรัฐทั้ง 28 ของประเทศอินเดียและดินแดนสหภาพชัมมูและกัศมีร์ มีเพียง 7 รัฐที่ไม่มีต้นทางหรือปลายทางของรถด่วนราชธานี ได้แก่ปัญจาบ มัธยประเทศ ราชสถาน หรยาณา อานธรประเทศ อุตตรประเทศ และอุตตราขัณฑ์
การให้บริการ

รถด่วนราชธานีเป็นขบวนรถที่มีศักดิ์สูงสุดในระบบรถไฟอินเดีย เป็นรถปรับอากาศตลอดทั้งขบวน และมีอาหารและชาสำหรับผู้โดยสาร โดยราคาอาหารและเครื่องดื่มจะรวมอยู่ในค่าโดยสารแล้ว รถด่วนราชธานีมีตู้โดยสารสามแบบได้แก่รถนอนปรับอากาศชั้นหนึ่ง รถนอนปรับอากาศเตียงสองชั้น และรถนอนปรับอากาศเตียงสามชั้น
วัดน้อมประชาสรรค์

| วัดน้อมประชาสรรค์ |
| --- | --- |

ที่ตั้ง: ตำบลชะแมบ อำเภอวังน้อย จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
เจ้าอาวาส: พระปลัดตะวัน อิทฺธิโชโต
 สถานีย่อยพระพุทธศาสนา
วัดน้อมประชาสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชะแมบ อำเภอวังน้อย จังหวัดพระนครศรีอยุธยา  มีเนื้อที่ 16 ไร่ 3 ตารางวา
วัดน้อมประชาสรรค์ตั้งวัดเมื่อวันที่ 21 มกราคม พ.ศ. 2517 โดยมีนางน้อม ตามสกุล บริจาคที่นาให้เป็นที่สร้างวัด และได้รับอนุญาตให้สร้างเป็นวัดวันที่ 25 มิถุนายน พ.ศ. 2516 และตั้งชื่อว่า "วัดน้อมประชาสรรค์" ตามชื่อและนามสกุลของผู้บริจาค ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 เขตวิสุงคามสีมากว้าง 25 เมตร ยาว 40 เมตร
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2511 สร้างด้วยไม้ ศาลาการเปรียญสร้างด้วยคอนกรีต เมื่อ พ.ศ. 2519 หอสวดมนต์สร้างด้วยไม้ เมื่อ พ.ศ. 2517 กุฏิสงฆ์จำนวน 9 หลัง เป็นอาคารไม้ หอระฆัง ศาลาธรรมสังเวช และศาลาท่าน้ำ ปูชนียวัตถุที่สำคัญ ได้แก่ พระประธานในอุโบสถ ขนาดพระเพลากว้าง 60 นิ้ว พร้อมด้วยอัครสาวก ที่ศาลาการเปรียญ มีพระประธาน 2 องค์ ที่หอสวดมนต์มี 3 องค์
ใน พ.ศ. 2565 วัดเริ่มมีชื่อเสียงจากการที่ลูกศิษย์วัดนิยมไปอาบน้ำมนต์กับพระครูสมุห์ตะวัน อิทฺธิโชโต (พระอาจารย์แจ้)
วัดทัศนารุณสุนทริการาม

| วัดทัศนารุณสุนทริการาม |
| --- | --- |


ชื่อสามัญ: วัดทัศนารุณสุนทริการาม, วัดตะพาน
ที่ตั้ง: เลขที่ 51 ซอยราชปรารภ 22 ถนนราชปรารภ แขวงมักกะสัน เขตราชเทวี กรุงเทพมหานคร 10400
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อโต
เจ้าอาวาส: พระราชศีลาจาร (บรรทม ฐิตปญฺโญ ป.ธ.๖)
 สถานีย่อยพระพุทธศาสนา
วัดทัศนารุณสุนทริการาม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงมักกะสัน เขตราชเทวี กรุงเทพมหานคร มีเขตพื้นที่ทั้งสิ้น 11 ไร่ 2 งาน 16 ตารางวา (นับรวมบริเวณที่เป็นเขตบ้านเช่า 3 ไร่ 3 งานเข้าด้วย) ปัจจุบันเจ้าอาวาสคือ พระราชศีลาจาร (บรรทม ฐิตปญฺโญ ป.ธ.๖)
ประวัติ

สันนิษฐานว่าสร้างขึ้นราวปลายสมัยกรุงธนบุรีหรือต้นสมัยกรุงรัตนโกสินทร์ จากข้อมูลของกรมการศาสนาระบุว่าสร้าง พ.ศ. 2320 เดิมชื่อว่า วัดตะพาน ที่มาของชื่อนี้คาดว่ามาจากการที่ผู้บริจาคทรัพย์สร้างวัดคือ ตาผ่าน จึงตั้งชื่อวัดว่า "วัดตาผ่าน" และเพี้ยนมาเป็น "วัดตะพาน" อีกข้อสันนิษฐานคือ บริเวณหน้าวัดมีสะพานข้ามคลองสามเสน จึงเรียกว่า "วัดสะพาน" แต่คนสมัยนั้นอาจเรียกเลือนเสียงไปว่า "วัดตะพาน"
ส่วนชื่อ "วัดทัศนารุณสุนทริการาม" มาจากคหปตานีผู้หนึ่งคือ หม่อมหรุ่น เป็นผู้ศรัทธาได้บริจาคทรัพย์เป็นจำนวนมากเพื่อบูรณปฏิสังขรณ์วัด ท่านเจ้าคุณพระธรรมปาโมกข์ (ถม) วัดมกุฏกษัตริยารามราชวรวิหาร ซึ่งเป็นญาติกับหม่อมหรุ่น เห็นว่าหม่อมหรุ่นได้ทำคุณประโยชน์ต่อวัดตะพานเป็นอันมาก อีกทั้งเห็นว่าชื่อวัดตะพานนั้นไม่มีความไพเราะ จึงได้ตั้งชื่อให้ใหม่ว่า "วัดทัศนารุณสุนทริการาม"
วัดได้รับพระราชทางวิสุงคามสีมาเมื่อวันที่ 25 มีนาคม พ.ศ. 2536
หลวงพ่อโต

พระพุทธรูปศิลปะสุโขทัย อายุกว่า 700 ปี มีนามว่า หลวงพ่อโต เล่ากันว่าองค์หลวงพ่อโตสร้างขึ้นโดยใช้พระเศียรของพระพุทธรูปแบบสุโขทัยซึ่งสันนิษฐานว่าสร้างในสมัยเดียวกับพระพุทธชินราช ในเวลาต่อมาก็สร้างวิหารครอบองค์หลวงพ่อโตอีกที ฐานรากของวิหารและองค์พระที่รองรับองค์พระทำด้วยอิฐก่อขนาดใหญ่ ต่อมาจึงได้บูรณะโครงสร้างนี้
วัดนิโครธาราม (ประเทศมาเลเซีย)

| วัดนิโครธาราม |
| --- | --- |


ชื่อสามัญ: วัดนิโครธาราม, วัดเตอโล๊ะวันยะ
ที่ตั้ง: ตำบลเตอโล๊ะวันยะ อำเภอโกตาสตาร์ รัฐเกอดะฮ์ ประเทศมาเลเซีย
ประเภท: วัดไทย
นิกาย: มหานิกาย
เจ้าอาวาส: พระนิโครธธรรมธาดา (ลาภ โอภาโส)
 สถานีย่อยพระพุทธศาสนา
วัดนิโครธาราม หรือ วัดเตอโล๊ะวันยะ เป็นวัดไทยสังกัดคณะสงฆ์ฝ่ายมหานิกาย ตั้งอยู่ในตำบลเตอโล๊ะวันยะ อำเภอโกตาสตาร์ รัฐเกอดะฮ์ ประเทศมาเลเซีย ปัจจุบันมีพระนิโครธธรรมธาดา (ลาภ โอภาโส) ดำรงตำแหน่งเจ้าอาวาส
วัดนิโครธรามตั้งอยู่ในหมู่บ้านเตอโล๊ะวันยะ ซึ่งประมาณ 50 ครัวเรือนเป็นชาวมาเลเซียเชื้อสายไทย ซึ่งส่วนใหญ่มีอาชีพรับจ้างและค้าขาย วัดนี้เป็นศูนย์กลางชุมชน บริเวณวัดมีพุทธสมาคมรัฐเกอดะฮ์ มีอุโบสถสถาปัตยกรรมไทยประเพณี
วัดมีเกจิอาจารย์คือ พระนิโครธรรมธาดา (หลวงพ่อลิ้นดำ) ลูกศิษย์เล่าว่าน้ำลายของท่าสามารถรักษาโรคได้อย่าน่ามหัศจรรย์ ชาวบ้านเรียกท่านติดปากจนถึงทุกวันนี้ว่าหลวงพ่อลิ้นดำ วาจาสิทธิ์
วัดนิโครธารามสร้างขึ้นเพื่อใช้เป็นที่สอบธรรมสนามหลวงแทนวัดสโมสรราชานุประดิษฐ์ที่ถูกน้ำเซาะตลิ่งจนเสียหาย โดยได้มอบให้ คุณประสงค์ ทองเต็ม นายช่างของกรมศาสนาในขณะนั้นเป็นผู้ออกแบบห้องสมุดหนังสือภาษาไทยก่อน สร้างเสร็จใน พ.ศ. 2509 ต่อมาจึงก่อสร้างอุโบสถโดยมีตุนกู อับดุล ระฮ์มัน นายกรัฐมนตรีมาเลเซียมาวางศิลาฤกษ์ ใน พ.ศ. 2511 ภายหลังเมื่ออุโบสถสร้างเสร็จใน พ.ศ. 2518 โดยได้มีพิธีเปิดอีกหน
วัดพระธาตุดุม

| วัดพระธาตุดุม |
| --- | --- |

ศาสนา
ศาสนา: ศาสนาฮินดู
จังหวัด: สกลนคร
ที่ตั้ง
ประเทศ: ไทย
ที่ตั้งในประเทศไทยแสดงแผนที่จังหวัดสกลนครวัดพระธาตุดุม (ประเทศไทย)แสดงแผนที่ประเทศไทย
พิกัดภูมิศาสตร์: 17°08′38″N 104°09′51″E﻿ / ﻿17.143917°N 104.16415°E﻿ / 17.143917; 104.16415
สถาปัตยกรรม
ประเภท: เขมร
เสร็จสมบูรณ์: พุทธศตวรรษที่ 16
วัดพระธาตุดุม หรือ วัดพระธาตุดูม อำเภอเมืองสกลนคร จังหวัดสกลนคร ตั้งอยู่ที่บริเวณตัวเมืองจังหวัด ไม่ไกลจากหนองหานมากนัก แต่ยังเป็นโบราณสถานอีกแห่งหนึ่งยังสภาพที่ขาดการบูรณะอย่างต่อเนื่อง
ลักษณะ

วัดพระธาตุดุม โบราณสถานแห่งนี้โดยลักษณะดั้งเดิมเป็นพระปรางค์ก่ออิฐ 3 หลังตั้งอยู่บนฐานเดียวกัน หันหน้าไปทางทิศตะวันออก มีร่องรอยของคูน้ำล้อมรอบเห็นได้ชัด ซึ่งอยู่ทางด้านทิศเหนือและทิศใต้ ปัจจุบันลักษณะคงเหลือเพียงพระปรางค์องค์เดียว สันนิษฐานว่าสร้างขึ้นสมัยเดียวกับพระธาตุนารายณ์เจงเวง แต่องค์ปราสาทเล็กกว่าพบทับหลังทั้ง 4 ด้าน ด้านทิศเหนือเป็นภาพนารายณ์บรรทมสินธุ์ นอกจากนี้ยังมีภาพเทวดาทรงพาหนะเหนือหน้ากาลประกอบด้วยสัตว์ต่าง ๆ เช่น ช้าง สิงห์ และลายใบไม้ม้วน การกำหนดอายุประมาณพุทธศตวรรษที่ 16-17 ศิลปะขอม แบบบาปวน
ราชวงศ์ที่ยี่สิบหกแห่งอียิปต์

ราชวงศ์ที่ยี่สิบหกแห่งอียิปต์ เป็นราชวงศ์ของฟาโรห์พื้นเมืองสุดท้ายที่ปกครองอียิปต์ก่อนการพิชิตของชาวเปอร์เซียในปี 525 ปีก่อนคริสตกาล (ถึงแม้ว่าจะมีราชวงศ์อื่นตามมาก็ตาม) ช่วงเวลาของราชวงศ์ที่ยี่สิบหกเรืองอำนาจ (ระหว่าง 664–525 ปีก่อนคริสตกาล) เรียกอีกอย่างว่า สมัยซาอิส หลังจากศูนย์กลางการปกครองย้ายมาอยู่ที่เมืองซาอิส และเป็นจุดเริ่มต้นของสมัยปลายของอียิปต์โบราณ
ประวัติราชวงศ์

ราชวงศ์ที่ยี่สิบหกอาจจะสืบอำนาจต่อมาจากราชวงศ์ที่ยี่สิบสี่แห่งอียิปต์ โดยฟาโรห์พซัมเตกที่ 1 อาจจะทรงเป็นผู้สืบเชื้อสายมาจากฟาโรห์บาเคนราเนฟ
หลังจากการพิชิตอียิปต์ของอัสซีเรียโดยจักรวรรดิอัสซีเรียใหม่ ในรัชสมัยของฟาโรห์ทาฮาร์กาและฟาโรห์ทันต์อมานิ และการล่มสลายของราชวงศ์ที่ยี่สิบห้าแห่งอียิปต์ในเวลาต่อมา ฟาโรห์พซัมเตกที่ 1 ทรงได้รับการยอมรับว่าเป็นฟาโรห์เพียงพระองค์เดียวที่ทรงปกครองอียิปต์ทั้งหมด พระองค์ทรงสร้างพันธมิตรกับกษัตริย์กิเกสแห่งลิเดีย ซึ่งส่งทหารรับจ้างจากคาเรียและกรีกโบราณมาให้พระองค์ โดยพระองค์ทรงใช้ในการรวมอียิปต์ทั้งหมดภายใต้การปกครองของพระองค์
จากการปล้นเมืองนีนะเวห์ใน 612 ปีก่อนคริสตกาล และการล่มสลายของจักรวรรดิอัสซีเรียใหม่ ทั้งฟาโรห์พซัมเตกที่ 1 และผู้สืบทอดของพระองค์ทรงพยายามที่จะแผ่อำนาจของอียิปต์อีกครั้งในบริเวณตะวันออกใกล้ แต่ก็ล่าถอยไปโดยกษัตริย์เนบูคัดเนสซาร์ที่ 2 แห่งจักรวรรดิบาบิโลนใหม่ และด้วยความช่วยเหลือจากทหารรับจ้างชาวกรีก ฟาโรห์เอพรีสสามารถยับยั้งความพยายามของชาวบาบิโลนที่จะพิชิตอียิปต์ได้
ในที่สุด จักรวรรดิเปอร์เซียสามารถรุกรานอียิปต์ในช่วง 525 ปีก่อนคริสตกาล เมื่อกษัตริย์แคมไบซีสที่ 2 ทรงจับกุมและสำเร็จโทษฟาโรห์พซัมเตหกที่ 3 ภายหลังจากการพิชิตอียิปต์ของราชวงศ์อะคีเมนีด และทรงสถาปนาให้ราชวงศ์อะเคมีนีดขึ้นเป็นราชวงศ์ที่ยี่สิบเจ็ดแห่งอียิปต์
ประวัติราชวงศ์ > ด้านทางโบราณคดี

ในเดือนพฤษภาคม ปี ค.ศ. 2020 ภารกิจทางโบราณคดีของอียิปต์ - สเปนที่นำโดยเอสเธอร์ ปอนเซ ได้เปิดเผยสุสานที่ไม่เหมือนสุสานอื่น ซึ่งประกอบด้วยห้องหนึ่งที่สร้างด้วยหินปูนเคลือบที่มีอายุย้อนไปถึงราชวงศ์ที่ยี่สิบหก (หรือที่เรียกว่า สมัยอัล-ซาวิ) ที่บริเวณเมืองอ็อกซิรินคัสโบราณ นักโบราณคดียังได้ค้นพบเหรียญทองแดง ตราประทับดินเหนียว หลุมฝังศพของชาวโรมัน และไม้กางเขนขนาดเล็ก เมื่อวันที่ 3 ตุลาคม ค.ศ. 2020 อียิปต์เปิดตัวโลงศพของนักบวชและเสมียน 59 ศพจากราชวงศ์ที่ยี่สิบหกแห่งอียิปต์ ซึ่งมีอายุเกือบ 2,500 ปีที่แล้ว
ศิลปะช่วงราชวงศ์ที่ยี่สิบหก

ภาชนะดินเผารูปหน้าเทพเบส จากราชวงศ์ที่ยี่สิบหก จากพิพิธภัณฑ์โบราณคดีอียิปต์เพทรี ลอนดอน
รูปสลักสตรี จากพิพิธภัณฑ์ลูฟวร์. พระนามของฟาโรห์พซัมติกที่ 1 จารึกไว้ใต้เท้ารูปสลัก
สฟิงซ์แห่งอพริส จากชุดสะสมของเคานต์คายลุส
โลงหินแห่งฮาร์เคบิต "ผู้ถือตราหลวง สหายแต่เพียงผู้เดียว หัวหน้านักบวชแห่งเทวสถานแห่งอียิปต์บนและล่าง และผู้ดูแลคณะมนตรี" 595–526 ก่อนคริสตกาล จากเมืองซัคคารา สมัยราชวงศ์ที่ยี่สิบหกแห่งอียิปต์
รายพระนามฟาโรห์

ราชวงศ์ที่ยี่สิบหกแห่งอียิปต์อาจจะมีส่วนเกี่ยวข้องกับราชวงศ์ที่ยี่สิบสี่แห่งอียิปต์ โดยมาเนโธเรียงลำดับผู้ปกครองของราชวงศ์โดยเริ่มต้นด้วย:
อัมเมริส ชาวนิวเบีย, ปกครองเป็นระยะเวลา 12 (หรือ 18) ปี
สเตฟินาเตส, ปกครองเป็นระยะเวลา 7 ปี
เนเคปซอส, ปกครองเป็นระยะเวลา 6 ปี
เนโค, ปกครองเป็นระยะเวลา 8 ปี
เมื่อกษัตริย์ชาบากาแห่งนิวเบียทรงเอาชนะฟาโรห์บาเคนราเนฟ ซึ่งเป็นพระราชโอรสของฟาโรห์เทฟนัคท์ได้ พระองค์ทรงน่าจะแต่งตั้งผู้บัญชาการชาวนิเบียรั้งขึ้นเป็นเจ้าเมืองซาอิส ซึ่งอาจจะเป็นบุรุษนามว่า อัมเมริส ส่วนสเตฟินาเตส อาจจะเป็นผู้สิบเชื้อสายมาจากฟาโรห์บาเคนเรเนฟ บางครั้งทรงเรียกพระองค์ว่า ฟาโรห์เทฟนัคต์ที่ 2 ในวรรณกรรม ผู้ปกครองนามว่า เนเคปซอส ถูกระบุถึงผู้ปกครองท้องถิ่นนามว่า เนคาอูบา (ระหว่าง 678–672 ปีก่อนคริสตกาล) ส่วน เนโคของมาเนโธนั้น ก็คือ ฟาโรห์เนโคที่ 1(ระหว่าง 672–664 ปีก่อนคริสตกาล ซึ่งมาเนโธระบุว่าพระองค์ทรงครองราชย์เป็นเวลา 8 ปี ฟาโรห์เนโคที่ 1 ทรงถูกสังหารระหว่างความขัดแย้งกับกษัตริย์ทันต์อมานิแห่งนิวเบีย โดยฟาโรห์พซัมเตกที่ 1 ทรงลี้ภัยไปยังนครนีนะเวห์ ซึ่งเมืองหลวงของจักรวรรดิอัสซีเรียใหม่ และนิวัติกลับไปยังอียิปต์ เมื่อกษัตริย์อาชูร์บานิบัลทรงสามารถมีชัยเหนือกษัตริย์ทันต์อมานิได้ และทรงขับไล่กลับไปทางใต้ นักวิชาการได้เริ่มนับช่วงเวลาของราชวงศ์ที่ยี่สิบหกแห่งอียิปต์ในรัชสมัยของฟาโรห์พซัมเตกที่ 1
ส่วนเซกตัส จูเลียส แอฟริกานัส กล่าวไว้ในบทสรุปของมาเนโธว่า ราชวงศ์ที่ยี่สิบหกมีฟาโรห์จำนวน 9 พระองค์ เริ่มต้นด้วย "สเตฟินาเตส" (ฟาโรห์เทฟนัคต์ที่ 2) และสิ้นสุดที่ฟาโรห์พซัมเตกที่ 3 และแอฟริกานัสยังตั้งบันทึกด้วยว่า ฟาโรห์พซัมเตกที่ 1 และฟาโรห์เนโคที่ 1 ทรงปกครองเป็นเวลา 54 และ 8 ปีตามลำดับ
| พระนาม | รูปภาพ | รัชสมัย | พระนามครองราชย์ | สถานที่ฝังพระบรมศะ | พระมเหสี | คำอธิบาย |
| --- | --- | --- | --- | --- | --- | --- |
| ซามาเจิกที่ 1พซัมเมติคัสที่ 1 |  | 664–610 ปีก่อนคริสตกาล | วาห์อิบเร | ซาอิส | เมอิเทนเวสเคต | ทรงรวมร่วมดินแดนอียิปต์เป็นปึกแผ่นอีกครั้ง และยุติการปกครองของชาวนิวเบียเหนืออียิปต์บน โดยมาเนโธระบุว่าพระองค์ทรงครองราชย์เป็นระยะเวลา 54 ปี |
| เนโคที่ 2 |  | 610–595 ปีก่อนคริสตกาล | เวห์เอมอิบเร |  | เคเดบนิธอิร์บิเนตที่ 1 | ทรงเป็นฟาโรห์ที่มีการกล่าวถึงมากที่สุดในหนังสือหลายเล่มของพระคัมภีร์ไบเบิล |
| ซามาเจิกที่ 2พซัมเมติคัสที่ 2 | Statue of Psamtitk II. Louvre Museum | 595–589 ปีก่อนคริสตกาล | เนเฟอร์อิบเร |  | ทาคูอิต |  |
| วาห์อิบเร ฮาอาอิบเร (อพริส) |  | 589–570 ปีก่อนคริสตกาล | ฮาอาอิบเร |  |  | ทรงถูกปลดลงจากพระราชบัลลังก์และทนงถูกเนรเทศโดยฟาโรห์อาโมสที่ 2 และกลับมายังอียิปต์โดยมีกองทัพบาบิโลนเป็นผู้นำ แต่พ่ายแพ้และอาจจะทรงถูกสังหาร โดยมาเนโธระบุว่าพระองค์ทรงครองราชย์เป็นเวลา 19 ปี |
| อมาซิสที่ 2อาโมสที่ 2 |  | 570–526 ปีก่อนคริสตกาล | คเนม-อิบ-เร | ซาอิส | เทนต์เคตานัคทูบาสเทราอู | เฮโรโดตัสอ้างว่า เมื่อกษัตริย์แคมไบซีสที่ 2 ทรงรุกรานอียิปต์ได้แล้วนั้น โดยตระหนักว่าพระองค์ไม่สามารถแก้แค้นให้กับการกระทำที่ผิดและกลอุบายครั้งก่อนของฟาโรห์อาโมสที่ 2 ได้ พระองค์ขุดร่างขึ้น ทำลาย และเผาซากมัมมี่ที่เหลืออยู่ |
| ซามาเจิกที่ 3พซัมเมติคัสที่ 3 |  | 526–525 ปีก่อนคริสตกาล | อังค์คาเอนเร |  |  | ทรงปกครองเพียง 6 เดือนตามคำกล่าวของเฮโรโดตัส ก่อนหน้าการรุกรานของเปอร์เซียซึ่งนำโดยกษัตริย์แคมไบซีสที่ 2 |
บรรณานุกรม

Aidan Dodson, Dyan Hilton. The Complete Royal Families of Ancient Egypt. The American University in Cairo Press, London, 2004.
Kenneth Kitchen, The Third Intermediate Period in Egypt, 1100–650 B.C. (Book & Supplement) Aris & Phillips. 1986 ISBN 978-0-85668-298-8.
Karl Jansen-Winkeln, Bild und Charakter der ägyptischen 26. Dynastie, Altorientalische Forschungen, 28 (2001), 165–182.
วัดช่องลม (จังหวัดสมุทรสงคราม)

สำหรับความหมายอื่นของ "วัดช่องลม" ดูที่ วัดช่องลม
| วัดช่องลม |
| --- | --- |
อุโบสถวัดช่องลม

ชื่อสามัญ: วัดช่องลม (ธรรมโชติ)
ที่ตั้ง: เลขที่   18  หมู่ที่  6 ถนนบางแพ-สมุทรสงคราม ตำบลบ้านปรก อำเภอเมืองสมุทรสงคราม จังหวัดสมุทรสงคราม 75000
ประเภท: วัดราษฎร์
นิกาย: เถรวาท
พระพุทธรูปสำคัญ: ศาลาการเปรียญทรงไทยโบราณ
เจ้าอาวาส: พระครูสมุทรกิตติวัฒน์ (บุญชอบ สุขวณฺโณ)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี/ศูนย์ศึกษาพระพุทธศาสนาวันอาทิตย์
 สถานีย่อยพระพุทธศาสนา
วัดช่องลม ตั้งอยู่เลขที่   18  หมู่ที่  6   ถนนบางแพ-สมุทรสงคราม ตำบลบ้านปรก อำเภอเมืองสมุทรสงคราม จังหวัดสมุทรสงคราม รหัสไปรษณีย์ 75000
สังกัดมหานิกาย  คณะสงฆ์ภาค 15 เนื้อที่ตั้งวัดจำนวน 33 ไร่ 2 งาน 4 ตารางวา
ประวัติ

วัดช่องลม มีนายปาน นายสังข์  กำนันตุ่ม เป็นผู้ร่วมกันสร้าง หลักฐานหนังสือรับรองสภาพวัดตั้งวัดเมื่อ พ.ศ. 2373 พระครูพ่วง เป็นผู้ปกครองวัด   ต่อมาพระวินัยธรรมแก้ว  สมัยนั้นวัดได้ทรุดโทรมมาก  นายพ่วง  นางลัย จึงได้ร่วมกับพระวินัยธรรมแก้ว  และสัสดีอำเภอ    ช่วยกันบูรณะปฏิสังขรณ์ ต่อมาย้ายไปเป็นเจ้าอาวาสวัดพวงมาลัย  พระครูบ่าย ธมฺมโชโต  เป็นเจ้าอาวาส บูรณะปฏิสังขรณ์วัดสร้างอุโบสถหลังที่ 2 ซึ่งหลังแรกที่ดินพังลงแม่น้ำอุโบสถก็พังลงไปด้วย   สร้างวิหาร ศาลาการเปรียญ กุฎีสงฆ์  และสร้างพระปรางค์-เจดีย์ไห พ.ศ. 2484
พระครูใบฎีกาถนอม  ปฏิสังขรณ์กุฎีสงฆ์ ศาลาการเปรียญ   สร้างโรงเรียนประชาบาลขึ้นแต่ยังไม่ทันเสร็จเรียบร้อย  ต่อมาพระอธิการพวง  สํวโร   ได้ดำเนินการสร้างต่อจนสำเร็จเรียบร้อย  และได้สร้างโรงเรียนพระปริยัติธรรมเป็นที่เล่าเรียนศึกษาพระธรรมวินัยของพระภิกษุสามเณร
ในปีพ.ศ. 2514 พระครูสมุทรธีรคุณ  พิณ  สุวณฺโณ ป.ธ.6) เป็นเจ้าอาวาส  ได้ดำเนินการซื้อที่ดินเพิ่มจำนวน 12 ไร่เศษ แล้วย้ายหมู่กุฎีสงฆ์ทั้งหมด  มาสร้างในที่ดินแห่งใหม่ทั้งหมดดังที่เห็นในปัจจุบันนี้ และดำเนินการบูรณะปฏิสังขรณ์ศาลาการเปรียญทรงไทย ปรับลานวัด สร้างเขื่อนกันน้ำเซาะตลิ่ง
ในปีพ.ศ. 2540 พระครูสมุทรกิตติวัฒน์ สร้างศาลาเอนกประสงค์  เมรุ โรงครัว
ในปีพ.ศ. 2544  ก่อสร้างอุโบสถหลังใหม่ ทดแทนหลังเก่าที่ชำรุดทรุดโทรมน้ำท่วมขัง เพราะอุโบสถหลังเก่าอยู่ต่ำกว่าระดับถนน ย้ายโรงฝึกงาน โรงอาหารโรงเรียนวัดช่องลม สร้างศาลาทรงไทย บูรณะกุฎีสงฆ์ สร้างกำแพงแก้วหน้าวัดข้างวัดหน้าโรงเรียนวัดช่องลมยาวตลอดแวเขตวัด ปรับภูมิทัศน์ สร้างอาคารปฏิบัติธรรม สร้างหลวงพ่อบ้านแหลม สูง 9 เมตร และหลวงปู่ทวด โพธิสัตโต องค์ใหญ่ เพื่อให้พุทธศาสนิกชน สักการบูชาขอพร เป็นแหล่งท่องเที่ยวของจังหวัดสมุทรสงคราม และบูรณะถาวรวัตถุเรื่อยมา มีความเป็นระเบียบเรียบร้อยเข้าแนววัดเจริญสวยงามขึ้นตามลำดับ
ศาสนสถาน

อุโบสถ วาดภาพจิตรกรรมฝาผนัง
กุฎีสงฆ์ทรงไทย
วิหารอดีตเจ้าอาวาสจตุรมุข
ศาลาการเปรียญทรงไทยโบราณ
หอกลอง-ระฆัง
ศาลาเอนกประสงค์
อาคารสำนักปฏิบัติธรรม แห่งที่ 5 ประจำจังหวัดสมุทรสงคราม
ศาลาฌาปนสถาน
ทำเนียบเจ้าอาวาส

พระครูพ่วง  ไม่ทราบฉายา
พระครูวินัยธรรมแก้ว พฺรหฺมสโร
หลวงพ่อบ่าย  ธมฺมโชโต
พระครูใบฎีกาถนอม ฐิตธมฺโม
พระครูพวง สํวโร
พระครูสมุทรธีรคุณ  (พิณ สุวณฺโณ ป.ธ.๖ /อดีตเจ้าคณะตำบลบ้านปรก)
พระครูสมุทรกิตติวัฒน์ (บุญชอบ สุขวณฺโณ)
วัดพระธาตุดอยเขาควายแก้ว

พระธาตุดอยเขาควาย
อุโบสถวัดพระธาตุดอยเขาควาย มุมขวาของภาพแลเห็นรูปปั้นแมงสี่หูห้าตา
วัดพระธาตุดอยเขาควายแก้ว เป็นวัดในจังหวัดเชียงราย ตั้งอยู่บนดอยแห่งหนึ่งบริเวณเส้นทางไปดงมะดะ บนยอดดอยเป็นจุดชมวิวทิวทัศน์รอบ ๆ ตัวเมืองของจังหวัดเชียงราย ซึ่งสวยงามและกลางวันและกลางคืน เป็นวัดที่เก่าแก่ ถูกสร้างขึ้นในสมัยพุทธกาลราว 1,000 กว่าปี มีตำนานเก่าแก่เรื่อง แมงสี่หูห้าตา และ ควายเผือกแก้วเขาแสง ในเจดีย์ได้บรรจุพระบรมสารีริกธาตุ อันเป็นข้อมือนิ้วก้อยข้างซ้ายของพระพุทธเจ้าและเขาของควายเผือกแก้วเขาแสงอีกด้วย
วัดพระธาตุดอยเขาควายยังเป็นที่รู้จักจากตำนานเกี่ยวกับแมงสี่หูห้าตา สัตว์ประหลาดในตำนาน
ดูเพิ่ม

แมงสี่หูห้าตา
แหล่งข้อมูลอื่น

วัดพระธาตุดอยเขาควายแก้ว จากเวปไซด์เชียงรายโฟกัส เก็บถาวร 2009-05-30 ที่ เวย์แบ็กแมชชีน
ภาพวัดพระธาตุดอยเขาควายแก้ว จังหวัดเชียงราย ที่เก่าแก่ที่สุด[ลิงก์เสีย]
วัดนิโครธาราม (จังหวัดตรัง)

| วัดนิโครธาราม |
| --- | --- |


ชื่อสามัญ: วัดนิโครธาราม, วัดกุฎิใน, วัดไทรขนุน
ที่ตั้ง: ตำบลทับเที่ยง อำเภอเมืองตรัง จังหวัดตรัง
ประเภท: วัดราษฎร์
นิกาย: มหานิกาย
เจ้าอาวาส: พระครูเมธีวรวัตร
 สถานีย่อยพระพุทธศาสนา
วัดนิโครธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทับเที่ยง อำเภอเมืองตรัง จังหวัดตรัง ปัจจุบันมีพระมหาสุวรรณ วิชฺชาธโร (ปธ.7) เป็นรักษาการเจ้าอาวาส
วัดนิโครธาราม หรือ วัดกุฎิใน ตั้งวัดเมื่อ พ.ศ. 2392 ในรัชสมัยพระบาทสมเด็จพระนั่งเกล้าเจ้าอยู่หัว เดิมวัดตั้งอยู่ที่โคกสูงกลางทุ่ง ชาวบ้านเรียกว่า วัดไทรขนุน ได้รับพระราชทานวิสุงคามสีมา เมื่อวันที่ 1 ธันวาคม พ.ศ. 2471 เขตวิสุงคามสีมา กว้าง 80 ยาว 112 เมตร วัดมีสำนักปฏิบัติธรรมที่ก่อตั้งมาตั้งแต่สมัยพระครูปัญญาวราภิยุต (ณรงค์ ฐิตสจฺโจ น.ธ.เอก ปธ.5) เป็นเจ้าอาวาส
อาคารเสนาสนะที่สำคัญ ได้แก่ อุโบสถสร้างด้วยคอนกรีตเสริมเหล็ก หลังคา 2 ชั้น อุโบสถกว้าง 9 เมตร ยาว 17 เมตร ศาลาการเปรียญเป็นอาคารคอนกรีต กว้าง 14 เมตร ยาว 26 เมตร กุฏิสงฆ์ 10 หลัง รูปหล่อพระพุทธเจ้าน้อยสร้างโดยดําริของพระครูเมธีวรวัฒน์ (พิเชษฐ โสภณจิตฺโต น.ธ.เอก ปธ.6) อดีตเจ้าอาวาส และปูชนียวัตถุต่างๆ พระประธานในอุโบสถเป็นพระพุทธชินราชจำลองสร้างด้วยทองสัมฤทธิ์ ปัจจุบันอุโบสถหลังเก่าได้ถูกรื้อถอน และสร้างขึ้นใหม่โดยดําริของพระมหาสุวรรณ วิชฺชาธโร (ปธ.7) รักษาการเจ้าอาวาส
วัดพระธาตุดอยห้างบาตร

| วัดพระธาตุดอยห้างบาตร |
| --- | --- |
พระธาตุดอยห้างบาตร

ที่ตั้ง: บ้านห้วยไซใต้ ตำบลห้วยยาบ อำเภอบ้านธิ จังหวัดลำพูน 51180
ประเภท: วัดราษฏร์
 สถานีย่อยพระพุทธศาสนา
วัด﻿พระธาตุดอยห้างบาตร เป็นวัดราษฎ์ ตั้งอยู่ ณ บ้านห้วยไซใต้ ตำบลห้วยยาบ อำเภอบ้านธิ จังหวัดลำพูน ห่างจากตัวอำเภอบ้านธิ ประมาณ 9 กิโลเมตร